ထိုင်ၼင်ႇမိူဝ်ႈၽုၵ်ႈ သမ်ႉၶီႇၵႃးမႃးတၢင်းၼွင်မွၼ်၊ ၸေႈဢႅၼ်ႇ တင်းႁိုင်တေမီးသေ သွင်ၸူဝ်ႈမူင်းပၢႆပၢႆ ၸင်ႇႁွတ်ႈဝဵင်းသီႇပေႃႉ၊ လုၵ်ႉတီႈဝဵင်းသီႇပေႃႉၼႆႉ သမ်ႉလႆႈလၢႆႈၶီႇၵႃး မိၵ်ႈႁူဝ်သိူဝ် ဢၼ်လေႃႈတၢင်းမိူင်းတႆးပွတ်းၸၢၼ်းၼၼ်ႉ သိုပ်ႇၶၢဝ်းတၢင်းမႃးထႅင်ႈ။ မိူဝ်ႈဢၼ်သိုပ်ႇၶၢဝ်းတၢင်းမႃးၼၼ်ႉ လႆႈႁၼ်ဝၢၼ်ႈၼႃးမၢၵ်ႇၽႃႈ၊ ၼွင်ၵေႃႈ၊ ၼမ်ႉလၼ်ႈ၊ တူင်ႇလၢဝ်း၊ ပၢင်ႇၵေႇတူႉ၊ ႁူဝ်ၼႃးၸၢင်ႈဝၢၼ်ႇၸိူဝ်းၼႆႉ ဝၢၼ်ႈ႞ယဝ်ႉဝၢၼ်ႈ႞ ယၢၼ်ၵႆၵၼ်ၼႃႇ။ ၸွမ်းၶၢဝ်းတၢင်းၼႆႉ မၢင်တီႈပဵၼ်သူၼ်မၢၵ်ႇၼမ်ႉမၼ်းယႂ်း၊ မၢင်တီႈပဵၼ်ပႃႇမႆႉပႅၵ်ႇ တူၼ်ႈယႂ်ႇတူၼ်ႈလူင် ပေႃးတဵမ်ႁူၺ်ႈတဵမ်ၵုင်းဝႆႉ။ ထိုင်ၶၢဝ်းယၢမ်းႁႃႈမူင်းတၢမ်းၶမ်ႈ ၸင်ႇႁွတ်ႈမိူင်းၵိုင်၊ တီႈဢၼ်မီးၵွင်းမူးလူင် ပဵၼ်ဝဵင်းၼၢင်းဢူးပဵမ်ႇမိူဝ်ႈၵွၼ်ႇၼၼ်ႉ ၵိုတ်းၼွၼ်းၵႃႈတီႈၼႆႈၶိုၼ်း႞ယဝ်ႉ။